Okresná prokuratúra Košice I 
Mojmírova 5, 041 47 Košice 1 	

Sp. zn. : 1 Pv 93/12/8802	Košice I, 28.1.2013
EEČ : 2-63-20-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v Košiciach a inde v dobe od 10.08.2010 až doposiaľ si neplní svoju vyživovaciu povinnosť voči svojmu synovi XXXXX XXXXX, nar. XXXXX, hoci mu táto  vyplýva priamo zo zákona o rodine č. 36/2005 Z. z. a z rozsudku Okresného súdu XXXXX I, sp. zn. XXXXX zo dňa XXXXX právoplatný dňa XXXXX, v ktorom je zaviazaný prispievať na jeho výživu sumou 132,78 € mesačne vždy do 15-teho dňa v mesiaci vopred k  rukám  matky  XXXXX, čím  jej takto  dlhuje  výživné  vo  výške  3.053,94 €, pričom takéhoto konania sa dopustil, hoci bol za taký čin odsúdený a to Okresným súdom XXXXX I č.k. XXXXX zo dňa XXXXX právoplatný dňa XXXXX  
lebo zanikla trestnosť činu
Odôvodnenie:
	Policajt OO PZ XXXXX-XXXXX  uznesením sp. zn. XXXXX  zo dňa 15.02.2012 začal trestné stíhanie a súčasne vzniesol obvinenie XXXXX pre prečin zanedbania povinnej výživy podľa § 207 ods. 1, ods. 3 písm. c / Trestného zákona, ku ktorému malo dôjsť tak, ako je to uvedené vo výrokovej časti tohto uznesenia..
	
V danej veci podala dňa 16.12.2011 XXXXX trestné oznámenie na XXXXX, pre neplatenie výživného a to za obdobie od augusta 2010  až doposiaľ. 

Do spisu bol zabezpečený predmetný rozsudok  Okresného súdu XXXXX I sp. zn. XXXXX zo dňa XXXXX rodný list dieťaťa, potvrdenie o návšteve školy, správy o obvinenom, potvrdenie o poberaní náhradného výživného, prehľad platieb výživného.

Súčasťou spisu sú výsluchy poškodenej XXXXX na č.l. 25-32, v ktorých dňa 22.06.2012 uviedla, že obvinený XXXXX uhradil celú dlžnú sumu výživného, pričom uvedené skutočnosti vyplývajú aj z dokladov o jednotlivých platbách výživného, ktoré dňa 21.06.2012 predložil pri svojom výsluchu samotný obvinený.

Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikla trestnosť činu.

Podľa § 86 písm. a/ Trestného zákona trestnosť činu zaniká aj vtedy, ak ide o trestný čin zanedbania povinnej výživy podľa § 207 Trestného zákona, ak trestný čin nemal trvalo nepriaznivé  následky a páchateľ svoju povinnosť dodatočne splnil skôr, než sa súd odobral na záverečnú poradu. 

Na základe vyššie uvedeného možno skonštatovať, že boli splnené podmienky osobitného ustanovenia o zániku trestnosti činu podľa § 86 písm. a/ Trestného zákona  a teda  došlo k zániku trestnosti zanedbania povinnej výživy podľa § 207 ods. 1 Trestného zákona  a preto bolo potrebné rozhodnúť tak, ako je to uvedené vo výrokovej časti tohto ustanovenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Jozef Stanko
prokurátor